KOMISSION ASETUS (EU) 2019/973,

annettu 13 päivänä kesäkuuta 2019,

Euroopan parlamentin ja neuvoston asetuksen (EY) N:o 396/2005 liitteiden II ja III muuttamisesta siltä osin kuin on kyse bispyribacin, denatoniumbentsoaatin, fenoksikarbin, flurokloridonin, kvitsalofoppi-P-etyylin, kvitsalofoppi-P-tefuryylin, propakvitsafopin ja tebufenotsidin jäämien enimmäismääristä tietyissä tuotteissa tai niiden pinnalla

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 14 artiklan 1 kohdan a alakohdan ja 49 artiklan 2 kohdan,

sekä katsoo seuraavaa:

(1) Fenoksikarbin, flurokloridonin, propakvitsafopin ja tebufenotsidin jäämien enimmäismäärät vahvistettiin asetuksen (EY) N:o 396/2005 liitteessä III olevassa A osassa. Kvitsalofoppi-P-etyylin ja kvitsalofoppi-P-tefuryylin ilmaistuna kvitsalofoppina, mukaan luettuna kvitsalofoppi-P, jäämien enimmäismäärät vahvistettiin asetuksen (EY) N:o 396/2005 liitteessä III olevassa A osassa. Asetuksessa (EY) N:o 396/2005 ei ole asetettu jäämien enimmäismääriä bispyribacille ja denatoniumbentsoaatille, ja koska näitä tehoaineita ei ole sisällytetty kyseisen asetuksen liitteeseen IV, sovelletaan asetuksen (EY) N:o 396/2005 18 artiklan 1 kohdan b alakohdassa säädettyä oletusarvoa 0,01 mg/kg.

(2) Euroopan elintarviketurvallisuusviranomainen, jäljempänä ’elintarviketurvallisuusviranomainen’, antoi perustellun lausunnon bispyribacin jäämien voimassa olevista enimmäismääristä asetuksen (EY) N:o 396/2005 12 artiklan 1 kohdan mukaisesti (2). Se suositteli jäämien enimmäismäärän asettamista riisin osalta. Tälle aineelle ei ole olemassa muita lupia. Koska kuluttajille ei aiheudu vaaraa, jäämien enimmäismäärät olisi kaikkien muiden tuotteiden osalta vahvistettava asetuksen (EY) N:o 396/2005 liitteessä II tietyn määritysrajan tasolle.

(3) Elintarviketurvallisuusviranomainen antoi perustellun lausunnon denatoniumbentsoaatin jäämien voimassa olevista enimmäismääristä asetuksen (EY) N:o 396/2005 12 artiklan 1 kohdan mukaisesti (3). Kaikki denatoniumbentsoaattia sisältävien kasvinsuojeluaineiden voimassa olevat luvat on rajattu ainoastaan metsätaloudessa karkottimena tapahtuvaa käyttöä varten, eikä näitä kasvinsuojeluaineita ole tarkoitettu suoraan käytettäväksi syötäväksi tarkoitettuihin viljelykasveihin. Koska kuluttajille ei aiheudu vaaraa, jäämien enimmäismäärät olisi vahvistettava asetuksen (EY) N:o 396/2005 liitteessä II tietyn määritysrajan tasolle.

(4) Elintarviketurvallisuusviranomainen antoi perustellun lausunnon fenoksikarbin jäämien voimassa olevista enimmäismääristä asetuksen (EY) N:o 396/2005 12 artiklan 1 kohdan mukaisesti (4). Se suositteli jäämien enimmäismäärien alentamista omenoiden, päärynöiden, kvittenien, mispeleiden, japaninmispeleiden/lokvattien/nisperoiden, luumujen, syötäviksi tarkoitettujen viinirypäleiden, viinin valmistukseen tarkoitettujen viinirypäleiden, nautojen (lihas, rasva, maksa ja munuaiset), lampaiden (lihas, rasva, maksa ja munuaiset), vuohien (lihas, rasva, maksa ja munuaiset), hevoseläinten (lihas, rasva, maksa ja munuaiset) ja maidon (naudat, lampaat, vuohet, hevoset) osalta. Muiden tuotteiden osalta se suositteli jäämien voimassa olevien enimmäismäärien pitämistä ennallaan. Elintarviketurvallisuusviranomainen katsoi, että appelsiineja, sitruunoita, mandariineja, aprikooseja ja syötäviksi tarkoitettuja oliiveja koskevista jäämien enimmäismääristä ei ollut saatavilla tiettyjä tietoja ja että riskinhallinnasta vastaavien tahojen on jatkettava asian tarkastelua. Koska kuluttajille ei aiheudu vaaraa, jäämien enimmäismäärät olisi kyseisten tuotteiden osalta vahvistettava asetuksen (EY) N:o 396/2005 liitteessä II elintarviketurvallisuusviranomaisen määrittämälle tasolle. Kyseisiä jäämien enimmäismääriä tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot.

(5) Elintarviketurvallisuusviranomainen antoi perustellun lausunnon flurokloridonin jäämien voimassa olevista enimmäismääristä asetuksen (EY) N:o 396/2005 12 artiklan 1 kohdan mukaisesti (5). Elintarviketurvallisuusviranomainen ehdotti jäämien määritelmän muuttamista. Se suositteli jäämien enimmäismäärien alentamista perunoiden, porkkanoiden, mukulasellerien/juurisellerien, palsternakkojen, auringonkukansiementen ja puuvillansiementen osalta. Se katsoi, että tiettyjä tietoja ei ollut saatavilla juuripersiljoita, maissia, vehnää, sikoja (lihas, rasva, maksa, munuaiset), nautoja (lihas, rasva, maksa, munuaiset), lampaita (lihas, rasva, maksa, munuaiset), vuohia (lihas, rasva, maksa, munuaiset), hevoseläimiä (lihas, rasva, maksa, munuaiset) ja maitoa (lampaat, vuohet) koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajille ei aiheudu vaaraa, jäämien enimmäismäärät olisi kyseisten tuotteiden osalta vahvistettava asetuksen (EY) N:o 396/2005 liitteessä II elintarviketurvallisuusviranomaisen määrittämälle tasolle. Kyseisiä jäämien enimmäismääriä tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot.

(6) Elintarviketurvallisuusviranomainen antoi perustellun lausunnon kvitsalofoppi-P-etyylin, kvitsalofoppi-P-tefuryylin ja propakvitsafopin jäämien voimassa olevista enimmäismääristä asetuksen (EY) N:o 396/2005 12 artiklan 1 kohdan mukaisesti (6). Elintarviketurvallisuusviranomainen ehdotti jäämien määritelmän muuttamista ja jäämien enimmäismäärien alentamista greippien, appelsiinien, sitruunoiden, limettien, mandariinien, omenoiden, päärynöiden, kvittenien, mispelien, japaninmispelien/lokvattien/nisperoiden, aprikoosien, kirsikoiden, persikoiden, luumujen, syötäviksi tarkoitettujen viinirypäleiden, viinin valmistukseen tarkoitettujen viinirypäleiden, mansikoiden, karhunvatukoiden, vadelmien (punaisten ja keltaisten), pensasmustikoiden, herukoiden (puna-, musta- ja valkoherukoiden), karviaisten (vihreiden, punaisten ja keltaisten), ruusunmarjojen, mustaseljan marjojen, syötäviksi tarkoitettujen oliivien, kumkvattien, perunoiden, punajuurten, porkkanoiden, mukulasellerien/juurisellerien, piparjuurten, maa-artisokkien, palsternakkojen, juuripersiljojen, retiisien ja retikoiden, kaurajuurten, lanttujen, nauriiden, valkosipulin, sipulien, salottisipulien, paprikoiden, munakoisojen, okran, kurkkujen, cocktailkurkkujen, kesäkurpitsoiden, melonien, kurpitsoiden, vesimelonien, ruusukaalien/brysselinkaalien, kiinankaalien/salaattikiinankaalien/pe-tsain, lehtikaalien, kyssäkaalien, lehtisalaattien, leveälehtisten siloendiivien, salaattisikurin, kirvelin, ruohosipulin, yrttisellerin, persiljan, salvian, rosmariinin, timjamin, basilikan ja syötävien kukkien, laakerinlehtien, rakuunan, silpimättömien tarhapapujen, silvittyjen tarhapapujen, silpimättömien herneiden, silvittyjen herneiden, tuoreiden linssien, parsan, varsisellerin/lehtisellerin, latva-artisokkien, purjojen, kuivattujen tarhapapujen, kuivattujen linssien, kuivattujen herneiden, kuivattujen lupiinien/lupiinin papujen, puuvillansiementen, öljyoliivien, juurista saatujen yrttiteiden ja sokerijuurikkaiden osalta. Muiden tuotteiden osalta se esitti jäämien voimassa olevien enimmäismäärien nostamista tai pitämistä ennallaan. Se katsoi, että tiettyjä vuonankaaliin, lehtisalaatteihin, leveälehtisiin siloendiiveihin, krasseihin, ituihin ja versoihin, krassikanankaaliin, sinappikaaliin/rucolaan, lehtisinappiin, versoihin (myös kaalilajien), pinaatteihin, juurikkaisiin/ruotimangoldeihin, kukista saatuihin yrttiteihin, lehdistä ja yrteistä saatuihin yrttiteihin, mausteena käytettyihin siemeniin, mausteena käytettyihin hedelmiin, sikoihin (lihas, rasva, maksa, munuaiset), nautoihin (lihas, rasva, maksa, munuaiset), lampaisiin (lihas, rasva, maksa, munuaiset), vuohiin (lihas, rasva, maksa, munuaiset), hevoseläimiin (lihas, rasva, maksa, munuaiset), siipikarjaan (lihas, rasva ja maksa), maitoon (naudat, lampaat, vuohet, hevoset) ja linnunmuniin liittyviä tietoja ei ollut saatavilla ja että riskinhallinnasta vastaavien tahojen on jatkettava asian tarkastelua. Koska kuluttajille ei aiheudu vaaraa, jäämien enimmäismäärät olisi kyseisten tuotteiden osalta vahvistettava asetuksen (EY) N:o 396/2005 liitteessä II elintarviketurvallisuusviranomaisen määrittämälle tasolle. Kyseisiä jäämien enimmäismääriä tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot.

(7) Asetuksen (EY) N:o 396/2005 6 artiklan 2 ja 4 kohdan mukaisesti toimitettiin hakemus kvitsalofoppi-P-etyylin käytöstä maissiin Kanadassa. Asetuksen (EY) N:o 396/2005 8 artiklan mukaisesti asianomainen jäsenvaltio arvioi tämän hakemuksen, ja arviointiraportti toimitettiin komissiolle. Elintarviketurvallisuusviranomainen tutki hakemuksen ja arviointiraportin ja tarkasteli etenkin kuluttajille ja tarpeen mukaan eläimille aiheutuvia riskejä ja antoi perustellun lausunnon ehdotetusta jäämien enimmäismäärästä (7). Elintarviketurvallisuusviranomainen totesi, että kaikki tietoja koskevat vaatimukset täyttyivät ja että pyydetty muutos on kuluttajien kannalta turvallinen.

(8) Elintarviketurvallisuusviranomainen antoi perustellun lausunnon tebufenotsidin jäämien voimassa olevista enimmäismääristä asetuksen (EY) N:o 396/2005 12 artiklan 1 kohdan mukaisesti (8). Se suositteli jäämien enimmäismäärän alentamista kastanjoiden osalta. Muiden tuotteiden osalta se esitti jäämien voimassa olevien enimmäismäärien nostamista tai pitämistä ennallaan. Se katsoi, että tiettyjä kirsikoihin, riisiin, sikoihin (maksa, munuaiset), nautoihin (maksa, munuaiset), lampaisiin (rasva, maksa, munuaiset), vuohiin (rasva, maksa, munuaiset), hevoseläimiin (maksa, munuaiset), siipikarjaan (lihas, rasva, maksa), maitoon (naudat, lampaat, vuohet ja hevoset) ja linnunmuniin liittyviä tietoja ei ollut saatavilla ja että riskinhallinnasta vastaavien tahojen on jatkettava asian tarkastelua. Koska kuluttajille ei aiheudu vaaraa, jäämien enimmäismäärät olisi kyseisten tuotteiden osalta vahvistettava asetuksen (EY) N:o 396/2005 liitteessä II elintarviketurvallisuusviranomaisen määrittämälle tasolle. Kyseisiä jäämien enimmäismääriä tarkastellaan uudelleen; tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot. Elintarviketurvallisuusviranomainen katsoi brokkolin/parsakaalin, keräkaalien, kiinankaalien/salaattikiinankaalien/pe-tsain, lehtikaalien, vuonankaalien, lehtisalaattien, leveälehtisten siloendiivien, krassien, itujen ja versojen, krassikanankaalin, sinappikaalin/rucolan, lehtisinapin, versojen (myös kaalilajien), pinaattien, vihannesportulakan, juurikkaan/ruotimangoldin, viininlehtien ja vastaavien lajien lehtien, vesikrassin, kirvelin, basilikan ja syötävien kukkien, rapsinsiementen, sokeriruokojen, sikojen (lihas, rasva), nautojen (lihas, rasva), lampaiden (lihas), vuohien (lihas), hevoseläinten (lihas, rasva) ja siipikarjan lihaksen osalta, että kyseisiä tuotteita koskevat Codex-enimmäismäärät (CXL-arvot) ovat kuluttajien kannalta turvallisia. Tämän vuoksi on aiheellista vahvistaa kyseisten tuotteiden jäämien enimmäismäärät samalle tasolle asetuksen (EY) N:o 396/2005 liitteessä II.

(9) Niiden tuotteiden osalta, joissa kyseisen kasvinsuojeluaineen käyttö ei ole sallittua ja joiden osalta ei ole olemassa tuonnissa sallittavia enimmäismääriä tai CXL-arvoja, jäämien enimmäismäärät olisi vahvistettava tietyn määritysrajan tasolle tai olisi sovellettava jäämien enimmäismäärän oletusarvoa, kuten asetuksen (EY) N:o 396/2005 18 artiklan 1 kohdan b alakohdassa säädetään.

(10) Komissio kuuli torjunta-ainejäämiä käsitteleviä Euroopan unionin vertailulaboratorioita tarpeesta mukauttaa tiettyjä määritysrajoja. Laboratoriot totesivat useiden aineiden osalta, että tekninen kehitys edellyttää erityisten määritysrajojen asettamista tietyille hyödykkeille.

(11) Kun otetaan huomioon elintarviketurvallisuusviranomaisen perustellut lausunnot ja tarkasteltavana olevan asian kannalta merkitykselliset tekijät, asianmukaiset muutokset jäämien enimmäismääriin täyttävät asetuksen (EY) N:o 396/2005 14 artiklan 2 kohdan vaatimukset.

(12) Unionin kauppakumppaneita on kuultu Maailman kauppajärjestön kautta uusista jäämien enimmäismääristä, ja niiden kannanotot on otettu huomioon.

(13) Sen vuoksi asetusta (EY) N:o 396/2005 olisi muutettava.

(14) Tuotteiden tavanomaisen kaupan pitämisen, jalostuksen ja kulutuksen mahdollistamiseksi tässä asetuksessa olisi säädettävä sellaisia tuotteita koskevista siirtymätoimenpiteistä, jotka on tuotettu ennen jäämien enimmäismäärien muuttamista ja joiden osalta kuluttajansuoja säilyy tietojen mukaan korkeatasoisena.

(15) Olisi sallittava kohtuullinen siirtymäaika ennen muutettujen jäämien enimmäismäärien soveltamista, jotta jäsenvaltiot, kolmannet maat ja elintarvikealan toimijat voivat valmistautua jäämien enimmäismäärien muuttamisesta johtuviin uusiin vaatimuksiin.

(16) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Muutetaan asetuksen (EY) N:o 396/2005 liitteet II ja III tämän asetuksen liitteen mukaisesti.

2 artikla Asetusta (EY) N:o 396/2005, sellaisena kuin se oli ennen muuttamista tällä asetuksella, sovelletaan edelleen tuotteisiin, jotka on tuotettu unionissa tai tuotu unioniin ennen 4 päivää tammikuuta 2020.

3 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 4 päivästä tammikuuta 2020.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä kesäkuuta 2019. Komission puolesta Puheenjohtaja Jean-Claude JUNCKER

(1) EUVL L 70, 16.3.2005, s. 1.

(2) Euroopan elintarviketurvallisuusviranomainen; Reasoned opinion on the review of the existing maximum residue levels for bispyribac according to Article 12 of Regulation (EC) No 396/2005. EFSA Journal 2018;16(1):5142.

(3) Euroopan elintarviketurvallisuusviranomainen; Reasoned opinion on the review of the existing maximum residue levels for denathonium benzoate according to Article 12 of Regulation (EC) No 396/2005. EFSA Journal 2018;16(3):5232.

(4) Euroopan elintarviketurvallisuusviranomainen; Reasoned opinion on the review of the existing maximum residue levels for fenoxycarb according to Article 12 of Regulation (EC) No 396/2005. EFSA Journal 2018;16(1):5155.

(5) Euroopan elintarviketurvallisuusviranomainen; Reasoned opinion on the review of the existing maximum residue levels for flurochloridone according to Article 12 of Regulation (EC) No 396/2005. EFSA Journal 2018;16(1):5144.

(6) Euroopan elintarviketurvallisuusviranomainen; Reasoned opinion on the review of the existing maximum residue levels for quizalofop-P-ethyl, quizalofop-P-tefuryl and propaquizafop according to Article 12 of Regulation (EC) No 396/2005. EFSA Journal 2017;15(12):5050.

(7) Euroopan elintarviketurvallisuusviranomainen; Setting of import tolerance for quizalofop-P-ethyl in genetically modified maize. EFSA Journal 2018;16(4)5250.

(8) Euroopan elintarviketurvallisuusviranomainen; Reasoned opinion on the review of the existing maximum residue levels for tebufenozide according to Article 12 of Regulation (EC) No 396/2005. EFSA Journal 2018;16(2):5190.